CELEX: 62010CA0270
Language: hu
Date: 2011-07-28 00:00:00
Title: C-270/10. sz. ügy: A Bíróság (ötödik tanács) 2011. július 28-i ítélete (a Korkein hallinto-oikeus — Finnország) előzetes döntéshozatal iránti kérelme — Lotta Gistö által indított eljárás (Az Európai Közösségek kiváltságairól és mentességeiről szóló jegyzőkönyv — A 14. cikk első bekezdése — Az Unió tisztviselőjének házastársa adóilletőségének meghatározása — Olyan nemzeti szabályozás, amelynek értelmében a három évig külföldön lakó érdekelt többé nem tekinthető ezen ország lakójának, így többé nem terheli korlátlan adókötelezettség)

8.10.2011   
            
            
               HU
            
            
               Az Európai Unió Hivatalos Lapja
            
            
               C 298/8
            
         A Bíróság (ötödik tanács) 2011. július 28-i ítélete (a Korkein hallinto-oikeus — Finnország) előzetes döntéshozatal iránti kérelme — Lotta Gistö által indított eljárás
   (C-270/10. sz. ügy) (1)
   
   (Az Európai Közösségek kiváltságairól és mentességeiről szóló jegyzőkönyv - A 14. cikk első bekezdése - Az Unió tisztviselőjének házastársa adóilletőségének meghatározása - Olyan nemzeti szabályozás, amelynek értelmében a három évig külföldön lakó érdekelt többé nem tekinthető ezen ország lakójának, így többé nem terheli korlátlan adókötelezettség)
   2011/C 298/13
   Az eljárás nyelve: finn
   
      A kérdést előterjesztő bíróság
   
   Korkein hallinto-oikeus (Finnország)
   
      Az alapeljárás felei
   
   
      Felperes: Lotta Gistö
   
      Tárgy
   
   Előzetes döntéshozatal iránti kérelem — Korkein hallinto-oikeus — Az Európai Közösségek kiváltságairól és mentességeiről szóló jegyzőkönyv 14. cikkének (jelenleg 13. cikk) értelmezése — Az Európai Unió tisztviselői és a származási tagállamukban szakmai tevékenységet nem folytató házastársaik adóilletőség szerinti lakóhelyének meghatározása — Nemzeti szabályozás, melynek értelmében az állampolgár az országból történt távozásának évét követő három év elteltével nem tekintendő belföldön lakónak, így nem terheli a jövedelemadó tekintetében korlátlan adókötelezettség
   
      Rendelkező rész
   
   Az Európai Közösségek egységes Tanácsának és egységes Bizottságának létrehozásáról szóló, 1965. április 8-án aláírt szerződéshez, majd az Amszterdami Szerződés alapján az EK-Szerződéshez csatolt, az Európai Közösségek kiváltságairól és mentességeiről szóló jegyzőkönyv 14. cikkének első bekezdését úgy kell értelmezni, hogy az olyan személyt, aki abból a tagállamból, ahol a házastársa Uniónál való szolgálatba lépése előtt az adóilletősége volt, kizárólag azért helyezte át lakóhelyét valamely más tagállam területére, mert házastársa az Európai Unió szolgálatába lépett, úgy kell tekinteni, mint aki megtartotta adóilletőségét az előbbi tagállamban, ha saját maga nem végez külön kereső tevékenységet.
   
      (1)  HL C 221., 2010.8.14.